– Det er alfa og omega at jeg vinner. Det var en tøff kamp. Før i dag følte jeg ikke på noe tidspunkt at jeg var i nærheten av å vinne kampen, men heldigvis var jeg best, sier Magnus Carlsen til NRK.

Etter tolv strake remiser i langsjakk skulle alt avgjøres i omspill. I hurtigsjakken gikk han rett i angrep. Han vant første og andre parti, og trengte kun en remis tredje parti for å sikre VM-tittelen.

Magnus Carlsen har aldri tapt et omspill, og det endret seg ikke i London.

– Jeg er veldig glad. Det var en veldig, veldig god dag på jobben. Første parti var ganske jevnt og spennende, men så greide jeg å lure ham i tidsnøden. Andre parti var komplisert, men jeg hadde en god følelse. Det tredje var litt mer nervøst, men jeg følte aldri at jeg var i fare.

Magnus Carlsen knuste utfordraren Fabiano Caruana i omspelet og forsvarte VM-tittelen i sjakk. Du trenger javascript for å se video. Magnus Carlsen knuste utfordraren Fabiano Caruana i omspelet og forsvarte VM-tittelen i sjakk.

Magnus vinner 3-0 sjakk-VM Du trenger javascript for å se video.

Fornøyd med å avgjøre i hurtigsjakk

Selv om Carlsen vant 3–0 i omspillet, mener han Caruana er hans sterkeste motstander i VM. Han har tidligere møtt Vishy Anand to ganger og Sergej Karjakin.

– Det er vanskelig å rangere denne tittelen. Caruana er den sterkeste spilleren jeg har møtt. Samtidig vant jeg ikke et eneste klassisk parti. Jeg er veldig fornøyd med kampen, men jeg har fortsatt mye å jobbe med.

– Er det lettelse du føler nå?

– Jeg hadde nok vært enda mer lettet om det hadde vært vanskeligere øyeblikk i dag. Det gikk jo ganske greit, avslutter verdensmesteren med et glimt i øyet.

VERDENSMESTER: Magnus Carlsen kunne glise på pressekonferansen etter omspillet. Foto: Terje Bendiksby / NTB scanpix

Fabiano Caruana var ikke fornøyd med egen innsats i omspillet.

– Jeg hadde en dårlig dag, og spilte ikke bra. Jeg var helt katastrofe med hvite brikker. Det var en stor skuffelse. Jeg var ikke i nærheten av å være på hans nivå i dag, så det er fullt fortjent at han vinner, sier Caruana.

Fryktet tap

Etter 12 remiser mot meget sterke Caruana var det stor spenning knyttet til omspillet. Da var lettelsen stor da tittelen var i boks.

– Det er en lettelse. Trusselen om tap har hengt over oss lenge. Nå skal vi nok feire litt utover kvelden. Jeg tror det betyr veldig, veldig mye for ham. Et tap har han ikke forestilt seg, men nå har han bevist at han er best når det gjelder som mest, sier Agdestein.

– 3–0 i omspillet er overlegent. Han er en dampveivals, sier sjakkpresident Morten L. Madsen.